CELEX: 32012R0300
Language: hr
Date: 2012-04-02 00:00:00
Title: Provedbena uredba Komisije (EU) br. 300/2012 od 2. travnja 2012. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               319
            
         32012R0300
   
               L 099/17
            
            
               SLUŽBENI LIST EUROPSKE UNIJE
            
            
               02.04.2012.
            
         
      PROVEDBENA UREDBA KOMISIJE (EU) br. 300/2012
   od 2. travnja 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere o razvrstavanju robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također odnose na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga iz stupca 3 te tablice.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Odbor za Carinski zakonik nije donio mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. travnja 2012.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Stalak pravokutnog oblika, mjera oko 55 × 31 cm, izrađen od stakla od taljenog silicijevog dioksida, debljine 8 mm.
               Stalak uključuje stakleni cilindar visine 5 cm, promjera od 5,5 cm i posebno oblikovani nosač za montažu.
               Konzola od plastike, pravokutnog oblika, mjera oko 17 × 10 × 2,5 cm pričvršćena je za nosač za montažu.
               Postolje se koristi kao potpora za televizijski prijemnik i postavlja se na primjer na stol.
               
                   (1) Vidjeti fotografiju.
            
            
               7020 00 10
            
            
               Razvrstavanje se utvrđuje u skladu s Općim pravilima 1., 3(b) i 6. za tumačenje kombinirane nomenklature i tekstom oznaka KN 7020 00 i 7020 00 10.
               Postolje nije nužno za funkcioniranje televizijskog prijamnika iz tarifnog broja 8528. Stoga se isključuje razvrstavanje pod tarifni broj 8529 kao dio prikladan za uporabu isključivo ili uglavnom s uređajima iz tarifnih brojeva 8525 do 8528.
               Postolje se stoga ne može razvrstati prema sastavnom materijalu koji mu daje njegovu bitnu značajku (staklo).
               Proizvod se stoga razvrstava kao drugi proizvodi od stakla od taljenog silicijevog dioksida s oznakom KN 7020 00 10.
            
         
      
   
      (1)  Fotografija je isključivo informativne prirode.